চট্টগ্রাম বন্দর ব্যবহারকারী শ্রমিক কর্মচারী লীগকে বন্দর কর্তৃপক্ষ সিবিএ হিসেবে স্বীকৃতি দেওয়ায় মেয়র বন্দর শ্রমিক কর্মচারী লীগ নেতাদের অভিনন্দন জানান। সাক্ষাতকালে মেয়র বন্দর সিবিএ নেতাদের উদ্দেশে বলেন, চট্টগ্রাম বন্দর হচ্ছে জাতীয় অর্থনীতির প্রাণ। এই বন্দর দেশের অর্থনৈতিক সাফল্যের ক্ষেত্রে নিয়ামক ভূমিকা পালন করে আসছে। আমদানি-রফতানি বাণিজ্য পরিচালনা কন্টেইনার হ্যান্ডেলিং এ বন্দর ব্যবহারকারী ব্যবসা প্রতিষ্ঠান ও ব্যবসায়ীদের জন্য জাতীয় উন্নয়নের স্বার্থে নিরলসভাবে কাজ করে যাচ্ছে বন্দরের শ্রমিক কর্মপরিবার। তাই চট্টগ্রাম বন্দরের আয়-উপার্জন ও স্বনির্ভরতা অর্জনের ক্ষেত্রে আপনাদের অবদানকে খাটো করে দেখার সুযোগ নেই। তিনি সিবিএ নেতাদের বন্দর শ্রমিক কর্মচারীদের ন্যায্য স্বার্থ সংশ্লিষ্ট বিষয় ছাড়াও চট্টগ্রাম বন্দরের সেবার বিষয়ে সার্বিকভাবে খেয়াল রাখার পরামর্শ দেন। যাতে চট্টগ্রাম বন্দর অর্থনৈতিকভাবে লাভবান হয়।